钦定古今图书集成/理学汇编/学行典/第246卷 > 应昌祉
## 钦定古今图书集成/理学汇编/学行典/第246卷 > 应昌祉

按《仙居县志》：“应昌祉，字君介，号二溟，方伯汝化次子。
方伯逝，诸弟悉藐诸孤，昌祉朝诫夕课，抚之成立。性
慷慨，好行其德，尝购方市药，制丸散以给贫病。崇祯
戊辰贡，谒选回途，遇庐州张某，除江西学博，将之任，
得疾卒。舟中闻泣声甚哀，往询其家人，对以盘赙无
资，止一女，欲易之。昌祉恻然，倾囊中三十馀金赠之”，
女得不易。昌祉多财足智，名籍籍海内。顾文战雅不
利洎贡，考授通判，复坎𡒄不获仕，盖数奇云。